सारा, मानुषी छिल्लर और ईशा गुप्ता ने रेड कार्पेट पर किया डेब्यू, दूसरी बार कांस पहुंची उर्वशी
Cannes International Film Festival 2023 - 76वें कांस इंटरनेशन फिल्म फेस्टिवल का आगाज हो चुका है, जो 17 मई से लेकर 21 मई तक होने वाला है। इस बार का कांस बेहद खास है, क्योंकि इसमें बॉलीवुड की तमाम हस्तियां शिरकत करने जा रही हैं।
76वें कांस इंटरनेशनल फिल्म फेस्टिवल का आगाज हो चुका है, जो 16 मई से लेकर 21 मई तक होने वाला है। इस बार का कांस बेहद खास है, क्योंकि इसमें बॉलीवुड की तमाम हस्तियां शिरकत करने जा रही हैं। फेस्टिवल के ओपनिंग डे पर एक्ट्रेस सारा अली खान, ईशा गुप्ता, पूर्व मिस वर्ल्ड मानुषी छिल्लर, उर्वशी रौतेला समेत कई सेलेब्स रेड कार्पेट की रौनक बढ़ाई।
सारा का कांस डेब्यू, ब्राइडल लहंगे में दिखीं बेहद खूबसूरत
सारा अली खान ने कांस इंटरनेशनल फिल्म फेस्टिवल 2023 में अपना डेब्यू किया। इस दौरान एक्ट्रेस ने आइवरी कलर का लहंगा पहना, जिस पर सिल्वर कढ़ाई की गई थी। लहंगे को रॉयल लुक देने के लिए सारा ने एक आउटफिट के साथ लंबा सा दुपट्टा स्टाइल किया, जो बेहद खूबसूरत दिख रहा था । फोटोज सामने आते ही फैंस ने सारा के इंडियन लुक की तारीफ की। सोशल मीडिया पर उनकी तस्वीरें और वीडियोज बेहद सुर्खियों में हैं।
रेड कार्पेट पर ब्रूट इंडिया से बातचीत के दौरान सारा ने खुशी जाहिर करते हुए कहा- हैलो और नमस्ते। मैं थोड़ा नर्वस हूं। मैं हमेशा किसी दिन यहां आने की ख्वाहिश रखती थी, मुझे विश्वास नहीं हो रहा है कि मैं यहां हूं। अपने लुक के बार में बताते हुए सारा ने कहा- इसे अबू और संदीप खोसला ने तैयार किया है। यह एक ट्रेडिशनल इंडियन हैंडमेड डिजाइन है। मुझे हमेशा अपने इंडियन होने पर गर्व रहा है। यह बताता है कि मैं कौन हूं….
मानुषी छिल्लर ने कांस डेब्यू पर पहना व्हाइट गाउन, फैंस को पसंद आया लुक 
पूर्व मिस वर्ल्ड मानुषी छिल्लर ने भी 76वें कांस फिल्म फेस्टिवल में अपना डेब्यू किया है। इस दौरान एक्ट्रेस ने Fovari का व्हाइट गाउन पहना। आउटफिट के अलावा मानुषी ने मिनिमल मेकअप और नेकलेस के साथ अपने इस लुक को कंप्लीट किया।
व्हाइट स्लिट गाउन में खूबसूरत दिखीं ईशा गुप्ता 
ईशा गुप्ता कांस फिल्म फेस्टिवल 2023 के रेड कार्पेट पर वॉक करने वाली पहली इंडियन सेलिब्रिटी रहीं। इस दौरान उन्होंने हाई स्लिट गाउन पहना। फैंस को उनका आउटफिट बेहद पसंद आया।
दूसरी बार कांस में पहुंची उर्वशी, पिंक आउटफिट में बढाई रेड कार्पेट की रौनक
उर्वशी रौतेला दूसरी बार कांस फिल्म फेस्टिवल का हिस्सा रहीं। इस दौरान उन्होंने पिंक फ्रिल गाउन पहना, जिसके साथ उन्होंने गोल्डन ज्वेलरी स्टाइल की। खास बात यह थी कि एक्ट्रेस के इयररिंग्स और नेकलेस पर क्रोकोडाइल यानी मगरमक्ष बना था। बालों में जुड़ा और डार्क पिंक लिपस्टिक के साथ उर्वशी ने इस लुक को कंप्लीट किया। जहां कई लोग उर्वशी के इस लुक की तारीफ कर रहे हैं, तो वहीं कुछ लोग दीपिका के कांस लुक से उनकी तुलना कर रहे हैं। बता दें कि उर्वशी ने साल 2022 में अपना कान्स डेब्यू किया था, जिसमें उन्होंने रेड कार्पेट पर व्हाइट आउटफिट स्टाइल किया था।
कान्स 2023 में इस बार कई इंडियन सेलेब्स डेब्यू करने जा रहे हैं। ईशा गुप्ता के अलावा मृणाल ठाकुर, सारा अली खान, अनुष्का शर्मा और मानुषी छिल्लर नजर आएंगी। सिंगर कुमार सानू की बेटी के शेनन भी कान्स फिल्म फेस्टिवल में डेब्यू करेंगी । कान्स फिल्म फेस्टिवल 16 मई से शुरू होकर 27 मई तक चलेगा।